ДО  ОБЩИНСКИ СЪВЕТ 
ГР. КРУМОВГРАД

Д О К Л А Д Н А   З А П И С К А
от Себихан Мехмед – Кмет на Община Крумовград

Относно: Приемане на отчета за изпълнение на Общинска програма за закрила на детето за 2025 година и Общинска програма за закрила на детето за 2026 година. 

УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,

На основание чл. 20 „а“ от Закона за закрила на детето във всяка община се създава Комисия за детето с консултативни и координационни функции, в която участват представители на общинската администрация, областната дирекция на Министерството на вътрешните работи, регионалното управление на образованието, регионалната здравна инспекция, дирекция "Социално подпомагане", местната комисия за борба срещу противообществените прояви на малолетните и непълнолетните, както и на юридическите лица с нестопанска цел и други, които осъществяват дейности по закрила на детето. Комисията е обединяващо и координиращо звено на политиките за всички деца на територията на общината и формира и осигурява осъществяването на местната политика по закрила на детето.

Със Заповед № КО - 316 от 19.04.2024 г. на Кмета на община Крумовград е актуализиран съставът на Комисия за детето като консултативен орган към Община Крумовград. Ежегодно Комисията разработва Общинска програма за закрила на детето съобразно потребностите на децата и техните семейства. На свое заседание, Комисията за детето прие Отчета по изпълнението на Общинската програма за закрила на детето през 2025 година и Общинска програма за закрила на детето за 2026 година.

Предвид гореизложеното и на основание чл. 21, ал. 1, т. 12 от ЗМСМА и във връзка с чл. 20 „а“, ал. 3 от Закона за закрила на детето, чл. 3, ал. 3 от Правилника за прилагане на Закона за закрила на детето, предлагам Общински съвет град Крумовград да приеме следното 

Р Е Ш Е Н И Е:

1. ПРИЕМА отчета за изпълнение на Общинска програма за закрила на детето за 2025 година, неразделна част от решението.

2. ПРИЕМА Общинска програма за закрила на детето за 2026 година, неразделна част от решението.

          Внесъл докладната: …………/П/……….

                                                                      

                         /Себихан Мехмед/

Изготвил: ……/П/…….../Н. Акиф/

Съгласувал:……/П/………../В. Пехливанова/.

